Ehdotus neuvoston direktiiviksi kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY muuttamisesta



Virallinen lehti nro C 192 , 26/07/1995 s. 0009



Ehdotus neuvoston direktiiviksi kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY muuttamisesta (95/C 192/06) (ETA:n kannalta merkityksellinen teksti) KOM(95) 239 lopull. - 95/0134(CNS) (Komission 9 päivänä kesäkuuta 1995 esittämä) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Euroopan unionin perustamissopimuksen G artiklassa termi "Euroopan talousyhteisö" korvataan termillä "Euroopan yhteisö"; sen vuoksi olisi korvattava tunnus "ETY" tunnuksella "EY", kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY (1) joissakin säännöksissä esiintyy tunnus "ETY", sisämarkkinoiden vuoksi mainitun direktiivin liitteessä VIII esitettyjä todistusmalleja ei enää käytetä yhteisön sisäisessä kaupassa; näitä todistusmalleja voidaan kuitenkin käyttää kasvien tai kasvituotteiden viennissä kolmansiin maihin 6 päivänä joulukuuta 1951 tehdyn kansainvälisen kasvinsuojeluyleissopimuksen, sellaisena kuin se on muutettuna 21 päivänä joulukuuta 1979, hyväksyttyjen määräysten mukaisesti; sen vuoksi olisi korvattava mainituissa todistusmalleissa tunnus "ETY" tunnuksella "EY", ja tuottajat varastoivat todistuksia tavallisesti kuitenkin suurina määrinä, ja tällainen tunnuksen muuttaminen uhkaisi aiheuttaa näille toimijoille kulujen kasvua, jos se pantaisiin täytäntöön välittömästi; olisi vahvistettava ajanjakso, jona tunnuksella "N:o ETY/. . ./" varustettuja todistuksia voidaan vielä käyttää, ON ANTANUT TÄMÄN DIREKTIIVIN: 1 artikla Muutetaan direktiivin 77/93/ETY liite VIII seuraavasti: 1. Korvataan A osassa kasvinsuojelutodistuksen mallin tunnus "ETY" tunnuksella "EY". 2. Korvataan B osassa jälleenvientiterveystodistuksen mallin tunnus "ETY" tunnuksella "EY". 3. Korvataan C osan 1 kohdan ensimmäisessä luetelmakohdassa tunnus "ETY" tunnuksella "EY". 2 artikla Direktiivin 77/93/ETY liitteessä VIII tarkoitettujen kasvinsuojelutodistuksen mallin ja jälleenvientiterveystodistuksen mallin varastoja voidaan edelleen käyttää tunnuksella "ETY/. . ./. . ." 1 päivään heinäkuuta 1996. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1996. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komissio ilmoittaa asiasta muille jäsenvaltioille. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL N:o L 26, 31.1.1977, s. 20, direktiivi muutettuna komission direktiivillä 95/4/EY (EYVL N:o L 44, 28.2.1995, s. 56).